**Мавзӯъ: СИМОИ ЗАНОН ДАР ЭҶОДИЁТИ АБУЛҚОСИМ**

**ЛОҲУТӢ**

**Нақша:**

**Муқаддима**

**1 .Маълумоти мухтасар дар бораи шоир**

**2. Симои зан дар ашъори шоир**

**Хулоса**

Абулқосим Лоҳутй баробари устод Айнй дар таърихи адабиёти давраи нави тоҷик мақому мартабаи босазо ва арзишманде дорад. Лохутй бо асарҳои гуногунгояи хеш ба назму насри нави тоҷик рӯҳу илҳоми тоза бахшидааст. Тавре устод Мирзо Турсунзода дар ҳаққи Лоҳутй гуфтааяд: «Лоҳутй шоири муборизи роҳи озодй буд ва то нафаси охирин чун мубориз зиндагй кард».

Мероси адабгш шоир гуногунранг буда, тамоми мавзӯъҳои ҳаётиро фаро гирифтааст. Яке аз мавзӯъҳое, ки дар эҷодиёти шоир мақоми хосса дорад, ин ашъори ба занҳо бахшидаи шоир мебошад. Қайд кардан зарур аст, ки масъалаи зан ва озодии он дар адабиёти ибтидои асри ХХ-и Эрон вобаста ба ҳаракати миллии озодихоҳӣ ба вуҷуд омадааст, ки дар он нақши таърихии зан эҳсос карда мешавад. Ба мавзӯи зан Лоҳутӣ танҳо баъди солҳои 1909-1910 дахл намудааст. Симои занону модарони фидокору мазлумаро шоир то ин дам тасвир менамуд. Вале дар ибтидои соли 1917 Лоҳутй дар шеърҳои худ занонро ба тарки чодар даъват менамояд:

Бо ин ки дар шароити хубон ҳиҷоб нест,

Ёри маро барои чй шарм аз ницоб нест?

Лоҳути дар эҷодиёти худ мақому мартаба, вазифаи дар ҷамъият доштаи онҳоро возеҳу равшан муайян намудааст. Дар шеъре, ки «Ба духтари Эрон» бахшидааст, масъалаи зан ва озодии он хеле хуб тахдил шудааст. Бемаърифатии занони машриқзаминро, ки ҷамъияти феодалй ба сари онҳо оварда буд, танқид намуда, онҳоро ба омӯхтани илмҳои дунявй даъват менамояд:

Андар ин даври тамаддун, санамо, лоиқ нест,

Дилбаре чун ту зи ороиши дониш ба канор.

Абулқосим Лоҳутй чунин фикру андешаҳои маорифпарваронаи худро на танҳо ба занони Эрон, балки ба занони тоҷик низ таргибу ташвиқ намуда, онҳоро ба ин роҳ ҳидоят мекунад:

Тоҷикистон шуд мунаввар, то ту гаштӣ бе ниқоб,

Олалге равшан шавад, чун маҳ барояд аз саҳоб.

Орзуву умеди шоир дойр ба ин масъала, яъне озодии занон, дар собиқ Иттиҳоди Шӯравй ҷомаи амал пӯшида буд. Зеро, дар натиҷаи сиёсати хирадмандонаи замони шӯравй чунин масъала дар ҳаёт татбиқ шуда, ҳаллу фасли худро ёфта буд. Ба қавли шоир, зан бояд аз ҳама ҳуқуқҳои инсонй бархӯрдор бошад. Шоир ба онҳо дар баробари ҳуқуқҳои сиёсию иҷтимой, озодии сухан, виҷдон, ҳамчунин, ҳуқуқи озодии меҳнат ва ҳуқуқи аз худ намудани илму маърифати дунёиро низ таргиб намудааст: Офарин бар фирқае, к-аз парда озодат намуд,

Ҳайф буд, к-ин ҳусни оламгир монад дар ҳиҷоб.

Лоҳутй озодии занони тоҷикро нисбат ба занони Эрон муқоиса намуда, аҳамияти ибратбахш доштани озодии занони тоҷикро дар эҷодиёти худ инъикос намудааст. Шоир то замони инқилоб нодонии занони машрикзаминро нисбат ба занони

ботамаддуни Ғарб дар муқоиса нишон дода бошад, баъд аз ин дар ашъори худ озодии занони Шарқи шӯравиро бо занони маҳкумшудаи Шарқи хориҷй, яъне бо занони Эрон бо муқоиса тасвир намудааст. Аз сабаби он ки занону духтарон дар ҷамъияти қафомондаи феодалй аз илму маърифат ва омӯзиши он маҳрум будаанд, масъалаи саводноккунии занҳоро дар ашъори худ талқин мекунад:

Мо гавҳари наели порсиро конем,

Мо коргари тарбияти инсонем.

Гафлат манамоед зи омузиши мо,

Мо модари ояндаи тоҷиконем,

Қисми дигари мавзӯи озодии занон ба хаёту фаъолияти озодонаи занони Шарқи шӯравӣ бахшида шудааст. Шоир баробарҳуқуқии онҳоро дар меҳнат, дар корҳои идоракунии ҳукуматй таъкид менамояд. Лоҳутй озодии занҳоро дар ҷамъияти мо маҳсули муборизаи шадиди инқилобчиён медонад: Озодии запҳо, ки дар Тоцикистон аст,

Маҳсули муборизаи болшевикон аст.

Дар ҳақиқат. имрӯз бояд озодии занон ҳам аз нигоҳи қонунгузориҳои давлатй ва ҳам аз нигоҳи шариати исломй эътироф карда шавад, зеро имрӯз занону модарони тоҷик аз ҳар ду нигоҳ озоданд ва ҳуқуқи комилро дар ҷанбаҳои гуногуни ҳаёт доро мебошанд.